Disney+

Disney+ (vyslovované ako Disney Plus) je americká SVOD streamovacia služba vlastnená a spravovaná spoločnosťou Media and Entertainment Distribution, ktorá je divíziou The Walt Disney Company. Služba sa primárne zameriava na distribúciu filmov a televíznych seriálov produkovaných štúdiami Walt Disney Studios a Walt Disney Television. Ponúka taktiež tvorbu značiek Star Wars, Marvel, National Geographic, Pixar a Star. Na službe sú okrem iného zverejňované aj pôvodné filmy a televízne seriály. V Spojených štátoch nie je Star súčasťou Disney+ a je prevádzkovaný samostatne, rovnako aké ostatné streamovacie služby Disneyho (Hulu sa zameriava na všeobecne orientované relácie a ESPN + na športovo orientované programy). Disney+ sa zaoberá rodinnou zábavou, ktorá vychádza z obchodných značiek spoločnosti Disney.

Dňa 12. novembra 2019 bolo Disney+ spustené v Spojených štátoch, Kanade a Holandsku. Nasledujúci týždeň sa služba rozšírila do Austrálie, Portorika a na Nový Zéland. Do vybraných európskych krajín sa služba rozšírila 24. marca 2020. V apríli sa stala dostupnou v Indii, a to prostredníctvom streamovacej služby Hotstar spoločnosti Disney, ktorá bola následne predstavená pod menom Disney+ Hotstar. V septembri 2020 sa Disney+ rozšírilo do ďalších štátov Európy a v novembri toho istého roku do Latinskej Ameriky. Služba bola po svojom spustení pozitívne hodnotená, a to najmä jej ponuka televíznych a filmových titulov. Bola však negatívne kritizovaná za technické problémy. Počas prvého dňa si Disney+ predplatilo 10 miliónov ľudí. V decembri 2020 mala služba 86,8 miliónov predplatiteľov. 9. marca 2021 služba dosiahla 100 miliónov aktívnych predplatiteľov.

 Ponuka 
Disney+ je založené na hlavných štúdiách spoločnosti Disney, vrátane Walt Disney Pictures, Walt Disney Animation Studios, Pixar, Disneynature, Lucasfilm, Marvel Studios a National Geographic, a vybraných filmov štúdií 20th Century Studios, Fox Searchlight Pictures, Hollywood Pictures a Touchstone Pictures. Služba bude pôsobiť súbežne s Hulu, v ktorej má Disney po akvizícii Foxu väčšinový podiel. Bob Iger uviedol, že sa Disney+ bude zameriavať hlavne na rodinnú zábavu a nebude obsahovať filmy a seriály s hodnotením R a NC-17 alebo TV-MA, pričom Hulu sa bude naďalej zaoberať "všeobecnou" ​​zábavou. Hulu bude zároveň doplnkovou službou Disney+.

 Premier Access (Premiérový prístup) 
Hraná adaptácia filmu Mulan mala premiéru vo vybraných krajinách 4. septembra 2020 na Disney+ Premier Access za prémiový poplatok (29,99 USD), neskôr bola bezplatne k dispozícii všetkým predplatiteľom 4. decembra. Druhý celovečerný film Raya a posledný drak mal premiéru na Disney+ s Premier Access 5. marca 2021, v rovnaký deň ako v kinách a všetkým používateľom bude sprístupnený od 4. júna. V marci 2021 spoločnosť Disney oznámila, že filmy Cruella a Black Widow budú mať premiéru v kinách aj na Disney+ (iba pre používateľov s Prémiovým prístupom).

 Dohody s obsahom tretích strán 
V apríli 2021 dosiahli spoločnosti Disney a Sony Pictures viacročnú dohodu s cieľom uviesť filmy spoločnosti Sony na Disney+, Hulu, ABC, FX a Freeform. V rámci dohody budú tituly z knižnice spoločnosti Sony a budúce filmy uvedené v kinách dostupné na streamovacích službách spoločnosti Disney a lineárnych sieťach po ich prvom výplatnom termíne. Táto dohoda umožňuje veľkým franšízam, ako sú Spider-Man a Jumanji, vysielať na Disney+.

 Spustenie 
Služba Disney+ je na Slovensku dostupná od 14. júna 2022.
400px|thumb|
+Dátum spusteniaKrajina/RegiónDistribučný partner12. november 2019HolandskoKanadaUSAVerizon19. november 2019AustráliaNový ZélandPortoriko24. marec 2020ÍrskoSkyNemeckoTelekomRakúskoSpojené kráľovstvoSky a O2ŠpanielskoMovistar+ŠvajčiarskoTalianskoTIMvision2. apríl 2020ManNormanské ostrovy3. apríl 2020IndiaHotstar7. apríl 2020FrancúzskoCanal+30. apríl 2020Francúzska GuianaCanal+ CaraïbesFrench West IndiesMonakoNová KaledóniaCanal+ CalédonieWallis a Futuna11. jún 2020JaponskoNTT Docomo5. september 2020IndonéziaHotstar, Telkomsel15. september 2020BelgickoDánskoFínskoGrónskoIslandLuxeburskoNórskoPortugalskoŠvédsko2. október 2020MauríciusCanal+ MauriceMayotteCanal+ MayotteRéunionCanal+ Réunion17. november 2020ArgentínaCablevisiónBolíviaVisaBrazíliaGloboplay, Bradesco, Next, Mercado Livre a VivoČileVisaEkvádorGuatemalaHondurasKaribikKolumbiaKostarikaMexikoIzzi Telecom a MercadoLibreNikaraguaVisaPanamaParaguajPeruSalvádorUruguajVenezuela23. február 2021SingapurStarHub1. jún 2021MalajziaHotstar, Astro30. jún 2021ThajskoHotstar, AIS12. november 2021Južná Kórea LG Uplus, KT MobileTaiwanTaiwan Mobile16. november 2021HongkongHong Kong Broadband Network2022FilipínyHotstar, GlobeVietnamHotstar18. máj 2022Južná Afrika8. jún 2022AlžírskoBahrajnEgyptIrakJemenJordánskoKatarKuvajtLibanonLíbyaMarokoOmánPalestínaSaudská ArábiaSpojené arabské emirátyTunisko14. jún 2022AlandyAlbánskoAndorraBosna a HercegovinaBritské indickooceánske územieBulharskoČeskoČierna HoraEstónskoFaerské ostrovyFrancúzske južné a antarktické územiaFrancúzska PolynéziaGibraltárGréckoChorvátskoKosovoLichtenštajnskoLitvaLotyšskoMaďarskoMaltaPitcairnove ostrovyPoľskoRumunskoSaint Pierre a MiquelonSan MarínoSeverné MacedónskoSlovenskoSlovinskoSint MaartenSrbskoSvätá HelenaŠpicbergyVatikánTurecko16. jún 2022IzraelYes

 Referencie 

Kategória:Disney
Kategória:Streamovacie služby